กวาง ฟ้ารุ่ง คลอดลูกสาว น้องรายา น่ารักน่าเอ็นดู เพื่อนดาราร่วมยินดี
เป็นเรื่องน่ายินดีมากๆ เมื่ออดีตนักแสดงสาววิกหมอชิต กวาง ฟ้ารุ่ง ยุติธรรม เจ้าของตำแหน่งมิสไทยแลนด์ยูนิเวิร์ส 2007 คลอดลูกสาว น้องรายา เมื่อคืนวันที่ 22 ม.ค. 2563 ที่ผ่านมา ณ รพ.สมิติเวชศรีนครินทร์ มีน้ำหนักแรกคลอด 3150 กรัม ซึ่ง กวาง ใช้วิธีคลอดแบบธรรมชาติ โดยมีสามีหนุ่มลูกครึ่งฮังการี-รัสเซีย แอนดี้ ซาฮาเรียฟ คอยอยู่ข้างๆ ตลอดเวลาและ กวาง ได้โพสต์ภาพความน่ารักของ น้องรายา พร้อมทั้งเขียนข้อความในไอจีส่วนตัวว่า น้องรายา-อารยา คลอดแล้วค่ะ ด้วยวิธีการธรรมชาติ คืนวันที่ 22/01/2020 น้ำหนัก 3150 กรัมค่ะ ไว้กวางจะมาเล่าประสบการณ์การคลอดของน้องอารยา ที่ประทับใจ มีความสุข โดยใช้วิธีการคลอดเอง ไม่บล็อกหลังขอบคุณคุณหมอพงษ์ธร คุณพยาบาลทุกท่าน ทีมงานโรงพยาบาลสมิติเวช ศรีนครินทร์ โรงพยาบาลเด็กสมิติเวช ศรีนครินทร์มากๆ เลยค่ะที่ทำให้การเดินทางตั้งครรภ์ของกวางมีความสุขและคลอดได้อย่างปลอดภัยสมบูรณ์แบบ น้องรายาอยู่ในอ้อมอกครอบครัวแล้ว กวางกำลังเรียนรู้การดูแลน้องอารยาอยู่ค่ะ แค่เริ่มก็มีความสุข สนุกแล้ว#welcomebabyarayaโดยมีแฟนๆ ของสาวกวาง ตลอดจนคนในวงการบันเทิง อาทิ ปุ๊กลุก ฝนทิพย์ อุ้ม ลักขณา แนท อนิพรณ์ ฯลฯ คอมเมนต์แสดงความยินดี นอกจากนี้เพื่อนซี้ของกวาง พิ้งกี้ สาวิกา เอ็ม บุษราคัม เกี่ยวก้อย ขวัญกวินท์ ฯลฯ ต่างแสดงความยินดีพร้อมทั้งโพสต์ภาพและคลิปน่ารักๆ ของ น้องรายา บันเทิงไทยรัฐออนไลน์ขอแสดงความยินดีด้วยนะคะ.
กวาง ฟ้ารุ่ง คลอดลูกสาว น้องรายา เมื่อคืนวันที่ 22 ม.ค. 2563 ที่ผ่านมา ณ รพ.สมิติเวชศรีนครินทร์ มีน้ำหนักแรกคลอด 3150 กรัม โดยมีสามีหนุ่ม แอนดี้ ซาฮาเรียฟ คอยอยู่ข้างๆ ตลอดเวลา
กวาง ฟ้ารุ่ง,กวาง ฟ้ารุ่ง คลอดลูก,น้องรายา ลูกสาวกวาง ฟ้ารุ่ง,แอนดี้ ซาฮาเรียฟ,อินสตาแกรมดารา